FC Midtjylland henter ifølge bold.dks oplysninger OB’s reservekeeper Michael Falkesgaard på en kontrakt, der gælder fra sommer.

Michael Falkesgaard og OB meldte i sidste uge ud, at parterne til sommer vil gå hver til sit, når den toårige kontrakt, der blev underskrevet i sommeren 2015, udløber.

Den 25-årige målmands fremtid er dog allerede nu afklaret, og der venter ham et stort skridt op ad stigen. Fra det midtjyske forlyder det nemlig fra bold.dks kilder, at FC Midtjylland har sikret sig keeperen.

I FCM er Falkesgaard fra start udset til at afløse reservekeeper Mikkel Andersen, der har udløb i klubben til sommer.

Michael Falkesgaard har fået sin fodboldopdragelse i Brøndby, hvor det blev til otte Superliga-kampe. I OB nåede han fire Superliga-kampe inden en knæskade holdt ham ude af spillet i en lang periode.

jesper@bold.dk

OB's sæsonkortsalg er i fuld gang. Du sikrer dig dit kort her.